Diari Oficial de la Generalitat Valenciana


Sumari del DOGV 5888, del 07-11-2008 (2008/12706)

RESOLUCIÓ de 29 d'octubre de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es concedixen ajudes econòmiques i premis als centres docents no universitaris que pertanyen a la Xarxa de Centres de Qualitat Educativa de la Comunitat Valenciana i ajudes econòmiques als centres docents no universitaris que s'incorporen per primera vegada a la Xarxa de Qualitat Educativa durant el curs acadèmic 2007-2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12695


Data del document
:   29-10-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament primari
    * política educativa
    * ensenyament secundari
    * suport econòmic
    * centre d'ensenyament
    * ensenyament públic
    * premi cultural
    * qualitat del producte

RESOLUCIÓ de 29 d'octubre de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es concedixen ajudes econòmiques i premis als centres docents no universitaris que pertanyen a la Xarxa de Centres de Qualitat Educativa de la Comunitat Valenciana i ajudes econòmiques als centres docents no universitaris que s'incorporen per primera vegada a la Xarxa de Qualitat Educativa durant el curs acadèmic 2007-2008. [2008/12015]
Per Orde de 3 d'abril de 2008, la Conselleria d'Educació va convocar ajudes econòmiques i premis als centres docents no universitaris que pertanyen a la Xarxa de Centres de Qualitat Educativa de la Comunitat Valenciana i ajudes econòmiques als centres docents no universitaris que s'han incorporat per primera vegada a la Xarxa de Qualitat Educativa, durant el curs acadèmic 2007-2008.
Segons el que regula l'esmentada orde en el paràgraf tercer de l'«Ordene»:
a) Les ajudes econòmiques i els premis concedits tindran com a finalitat sufragar parcialment els gastos de funcionament que genere al centre docent la implantació de sistemes de gestió de qualitat, així com reconéixer l'esforç que suposa posar en marxa la implantació d'estos sistemes.
b) El finançament d'estes ajudes econòmiques i premis destinats a projectes desenrotllats per centres docents públics serà a càrrec del capítol II del programa pressupostari 93.00.92.476.48 dels Pressupostos de la Generalitat per a l'any 2008, per un import global màxim de 120.000 euros.
c) El finançament de les ajudes econòmiques i dels premis destinats a projectes desenrotllats per centres docents privats concertats serà a càrrec del capítol IV de la línia de subvenció T 5905000 del programa 20.77.60.04266 dels Pressupostos de la Generalitat per a l'any 2008, per un import global màxim de 65.000 euros.
d) Quan es tracte de centres privats concertats, el finançament de les ajudes econòmiques destinades als centres educatius que s'incorporen per primera vegada a la Xarxa de Centres de Qualitat Educativa de la Comunitat Valenciana serà a càrrec del capítol IV, de la línia de subvenció T 6971000 del programa 10.63.96.45170 dels Pressupostos de la Generalitat per a l'any 2008, per un import global màxim de 35.000 euros. Quan es tracte de centres públics, anirà a càrrec del capítol II del programa pressupostari 59.49.37.601.68 dels Pressupostos de la Generalitat per a l'any 2008, per un import global màxim de 35.000 euros.
Quant als premis, l'orde preveu la possibilitat d'atorgar un primer i un segon premi per cada un dels nivells establits en l'Orde de 22 de març de 2005 (DOCV núm. 4986, de 15 d'abril de 2005). La quantia dels premis per als esmentats nivells serà la següent:
1r. premi: 3.000 euros.
2n. premi: 2.000 euros.
Finalitzat el termini d'entrega de sol·licituds, la comissió de valoració que preveu la base novena de l'annex I-A de l'orde de referència, reunida el 25 de setembre de 2008, va realitzar l'estudi i la valoració dels projectes presentats, va distribuir els fons previstos per a premis i ajudes i va elevar la proposta de resolució, a fi que la Direcció General d'Avaluació, Innovació i Qualitat Educativa i de la Formació Professional, dicte la resolució corresponent.
Fent ús de les facultats delegades pel conseller d'Educació en la disposició final primera de l'Orde de 3 d'abril de 2008, resolc:
Primer
Concedir els premis corresponents a cada un dels nivells establits en l'Orde de 22 de març de 2005, que figuren en l'annex I.
Segon
Desestimar les sol·licituds de premis que figuren en l'annex II, per les raons que s'hi indiquen.
Tercer
Concedir les ajudes econòmiques als centres públics que tenen aprovada la implantació del sistema de qualitat i que figuren en l'annex III.
Quart
Concedir les ajudes econòmiques als centres privats concertats que tenen aprovada la implantació de qualitat i que figuren en l'annex IV.
Quint
Desestimar les sol·licituds d'ajudes econòmiques als centres públics i privats que tenen aprovada la implantació de qualitat, i que figuren en l'annex V, per les raons que s'hi indiquen.
Sext
Concedir les ajudes econòmiques destinades als centres educatius públics que s'han incorporat per primera vegada a la Xarxa de Qualitat Educativa de la Comunitat Valenciana i que figuren en l'annex VI.
Sèptim
Concedir les ajudes econòmiques destinades als centres educatius privats concertats que s'han incorporat per primera vegada a la Xarxa de Qualitat Educativa de la Comunitat Valenciana i que figuren en l'annex VII.
Octau
Desestimar les sol·licituds d'ajudes presentades pels centres públics i privats que s'han incorporat per primera vegada a la Xarxa de Qualitat Educativa de la Comunitat Valenciana i que figuren en l'annex VIII, per les causes que s'hi indiquen.
Nové
Els centres docents beneficiaris d'estes ajudes hauran de complir les obligacions a què es referix la base dotze de l'esmentada orde i justificar-les en la forma establida en la base tretze.
Les ajudes es percebran una vegada que la documentació presentada haja sigut aprovada per la Direcció General d'Avaluació, Innovació i Qualitat Educativa i de la Formació Professional, a proposta de la Comissió de Seguiment i d'Avaluació.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, els centres privats concertats podran recórrer contra la present resolució, que posa fi a la via administrativa, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes, a comptar de l'endemà de ser publicat.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de ser publicat.
València, 3 de novembre de 2008.- La directora general d'Avaluació, Innovació i Qualitat Educativa i de la Formació Professional; p.d., disposició primera final de l'Orde de 3 d'abril, de 2008, de la Conselleria d'Educació (DOCV núm. 5752): María Auxiliadora Hernández Miñana.